b'\n_START_ARTICLE_\nKlaip\xc4\x97dos pilies d\xc5\xbeiazo festivalis\n_START_PARAGRAPH_\nKlaip\xc4\x97dos pilies d\xc5\xbeiazo festivalis\xc2\xa0\xe2\x80\x93 d\xc5\xbeiazo muzikos festivalis, organizuojamas Klaip\xc4\x97doje nuo 1994 met\xc5\xb3, kuriam suteiktas Klaip\xc4\x97dos pilies vardas. Festivalis vyksta kiekvien\xc5\xb3 met\xc5\xb3 vasaros pirm\xc4\x85j\xc4\xaf savaitgal\xc4\xaf, pasi\xc5\xbeymintis stilistine \xc4\xafvairove, sukvie\xc4\x8diantis i\xc5\xa1kiliausius d\xc5\xbeiazo muzikos atlik\xc4\x97jus i\xc5\xa1 viso pasaulio. Festivalyje yra koncertav\xc4\x99 tokie atlik\xc4\x97jai kaip Maynard Ferguson, Toots Thielemans, Billy Cobham, Mike Mainieri, Victor Bailey, Chico & the Gypsies, Soweto Kinch, Nikki Yeoh, Candy Dulfer._NEWLINE_Klaip\xc4\x97dos pilis, kaip festivalio simbolika buvo pasirinkta siekiant kuo pla\xc4\x8diau garsinti tuomet labai aktyviai prad\xc4\x97tus pilies atstatymo darbus, padaryti j\xc4\x85 vienu ry\xc5\xa1kiausi\xc5\xb3 miesto kult\xc5\xabrinio paveldo akcentu, su viltimi, jog ateis laikas, kuomet tada dar restauruojama pilis taps ir vienu pagrindini\xc5\xb3 festivalio rengini\xc5\xb3 vyksmo vieta.'